钦定古今图书集成/明伦汇编/官常典/第477卷 > 王足
## 钦定古今图书集成/明伦汇编/官常典/第477卷 > 王足

按《魏书崔延伯传》，“又有王足者，骁果多策略，隶邢峦
伐蜀，所在克捷，诏行益州刺史，遂围涪城，蜀人大震。
世宗复以羊祉为益州。足闻而引退，后遂奔萧衍，次
有王神念，足之流也。后自颍川太守奔江南。又冀州
李叔仁，叔仁弟龙瓌，以勇壮为将统。叔仁位至车骑大将军、仪同三司、陈郡开国公，后为梁州刺史，殁于”
关西。龙瓌，正光中北征，战死白道。其平州刺史王买
奴、南秦州刺史曹敬、南兖州刺史樊鲁，益州刺史邴
虬、元州刺史邢豹及屈祖、严思达、吕叵、崔袭、柴庆宗、
宗正珍孙卢祖迁、高智方，俱为将帅，并有攻讨之名。
而事迹不存，无以编录，然未若康生、大眼、延伯尤著
也。